Diari Oficial de la Generalitat Valenciana


Sumari del DOGV 8505, del 13-03-2019 (2019/2463)

RESOLUCIÓ de 8 de març de 2019, del director general de Reformes Democràtiques i Accés a la Justícia, per la qual es fa públic el llistat definitiu de persones aspirants declarades aptes i no aptes en les proves per a l'obtenció del títol de gestor administratiu.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8505

Data del DOGV
:   13-03-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/2463


Data del document
:   08-03-2019

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * examen

RESOLUCIÓ de 8 de març de 2019, del director general de Reformes Democràtiques i Accés a la Justícia, per la qual es fa públic el llistat definitiu de persones aspirants declarades aptes i no aptes en les proves per a l'obtenció del títol de gestor administratiu.  
 [2019/2463]  
De conformitat amb les bases onze, dotze i tretze de la convocatòria de les proves d'aptitud per a l'obtenció del títol de gestor administratiu (Ordre 11/2018, de 31 de maig, de la Conselleria de Justícia, Administració Pública, Reformes Democràtiques i Llibertats Públiques) i atenent allò que ha sol·licitat la Presidència del Consell de Col·legis Oficials de Gestors Administratius de la Comunitat Valenciana, resolc:  
  
  
Primer  
Després d'haver-se fet pública la llista provisional d'aspirants declarats aptes i no aptes, i una vegada conclosa la posterior fase d'al·legacions de les persones interessades i revisió dels exercicis, la Presidència del Consell de Col·legis Oficials de Gestors Administratius de la Comunitat Valenciana ha sol·licitat, en data 25 de febrer de 2019, elevar a definitiva la llista provisional de persones declarades aptes publicada per Resolució de 7 de gener de 2019, del director general de Reformes Democràtiques i Accés a la Justícia (DOGV 8462, 11.01.2019), i ordenar la realització dels tràmits subsegüents del procés.  
  
  
Segon  
La llista definitiva mencionada en el punt anterior pot consultar-se en la web del Consell Autonòmic http://consejo-gestorescv.com així com en les seus dels col·legis oficials d'Alacant i València i en la delegació de Castelló.  
  
Tercer  
Les persones aspirants que figuren com a aptes en aqueix llistat poden sol·licitar a la Presidència del Consell de Col·legis Oficials de Gestors Administratius de la Comunitat Valenciana l'expedició del títol de gestor administratiu, adjuntant a la seua sol·licitud els documents següents:  
  
1. Còpia compulsada o confrontada del document nacional d'identitat, o d'algun altre document oficial que acredite la identitat i la nacionalitat de l'aspirant apte o de l'aspirant apta.  
2. Còpia compulsada del títol universitari oficial que haja fet constar en la seua sol·licitud, certificació acadèmica de tindre superats els estudis per a la seua obtenció o, si escau, resguard del depòsit per a l'obtenció d'aquell.  
3. Quan el títol haja sigut expedit a l'estranger, haurà d'aportar-se la credencial acreditativa de la seua homologació.  
4. Quan es tracte de persones estrangeres residents a Espanya procedents de tercers països, haurà d'aportar-se l'acreditació de la reciprocitat de títols i drets amb el seu estat d'origen.  
5. Declaració responsable que la persona no haja sigut expulsada o separada en virtut d'expedient disciplinari de cap de les administracions públiques, així com de no trobar-se inhabilitada per a l'acompliment de funcions públiques, en l'àmbit de cap dels estats membres de la Unió Europea, altres estats signataris de l'Acord sobre l'Espai Econòmic Europeu, o tercers estats amb què hi haja convenis de reciprocitat en la matèria.  
6. Qualsevol dels documents previstos en l'apartat 2 de la base dotze de la convocatòria, per a complir l'obligació ressenyada en el seu apartat 1.  
  
València, 8 de març de 2019.- El director general de Reformes Democràtiques i Accés a la Justícia: José García Añón.